Ο ρόλος του αγκαθωτού ράμματος στη λαπαροσκοπική ινομυωματεκτομή: συστηματική ανασκόπηση και μετα-ανάλυση
Creators: name: Τσιμπουκέλης, Χαράλαμπος Βασιλείου
Publisher: name: Aristotle University of Thessaloniki
Year: 2024
Subjects: Αγκαθωτό ράμμα
Λαπαροσκοπική ινομυωματεκτομή
Ινομυωματεκτομή
Barbed suture
Laparoscopic myomectomy
Myomectomy

description: Εισαγωγή: Τα αγκαθωτά ράμματα, έχοντας δυνατότητα συγκράτησης της γραμμής συρραφής χωρίς ανάγκη κόμπων, φέρνουν επανάσταση στις μεθόδους σύγκλεισης τραύματος, ενισχύοντας τη χειρουργική αποδοτικότητα και τα αποτελέσματα ασθενών σε διάφορες ειδικότητες. Στόχοι: Αυτή η συστηματική ανασκόπηση και μετα-ανάλυση αξιολογεί την αποτελεσματικότητα, την ασφάλεια και την εφαρμοσιμότητα των αγκαθωτών απορροφήσιμων ραμμάτων έναντι των συμβατικών ραμμάτων στη λαπαροσκοπική ινομυωματεκτομή, με έμφαση στη βελτιστοποίηση των χειρουργικών τεχνικών και της φροντίδας του ασθενούς. Μέθοδοι: Η συστηματική ανασκόπηση συγκέντρωσε δεδομένα από τις βάσεις δεδομένων PubMed, Scopus, Web of Science και Cochrane έως τον Ιούνιο του 2023. Οι σταθμισμένες διαφορές των μέσων τιμών υπολογίστηκαν για συνεχείς μεταβλητές, ενώ οι σταθμισμένοι σχετικοί λόγοι χρησιμοποιήθηκαν για διχοτόμες μεταβλητές, χρησιμοποιώντας το μοντέλο τυχαίων επιδράσεων. Αποτελέσματα: Η ανασκόπηση εντόπισε 25 σχετικές μελέτες, ενώ η μετα-ανάλυση συμπεριέλαβε 19 από αυτές, και ειδικότερα επτά τυχαιοποιημένες ελεγχόμενες δοκιμές, δέκα αναδρομικές συγκριτικές μελέτες, μία προοπτική συγκριτική μελέτη και μία προοπτική μελέτη με αναδρομική συγκριτική ανάλυση. Συνολικά, στη μετα-ανάλυση συμπεριλήφθηκαν 2296 γυναίκες. Σε 1167 χρησιμοποιήθηκαν αγκαθωτά ράμματα και σε 1129 συμβατικά ράμματα. Η ηλικία, ο Δείκτης Μάζας Σώματος, ο αριθμός και το βάρος των αφαιρεθέντων ινομυωμάτων, και το μέγεθος του μεγαλύτερου ινομυώματος δεν έδειξαν σημαντικές διαφορές μεταξύ των δύο ομάδων. Η μέθοδος του αγκαθωτού ράμματος παρουσίασε στατιστικά σημαντική υπεροχή έναντι του συμβατικού ράμματος στη λαπαροσκοπική ινομυωματεκτομή, παρουσιάζοντας βελτιώσεις σε παραμέτρους, όπως η διάρκεια συρραφής, ο συνολικός χειρουργικός χρόνος, η δυσκολία συρραφής, η διεγχειρητική απώλεια αίματος, η πτώση αιμοσφαιρίνης και η μετεγχειρητική μετάγγιση αίματος. Δεν βρέθηκε σημαντική διαφορά όσον αφορά τις διεγχειρητικές επιπλοκές, τις μετεγχειρητικές επιπλοκές, τις μετεγχειρητικές επιπλοκές Clavien-Dindo Grade III-IV, τον μετεγχειρητικό πόνο στις 24 ώρες μετά την επέμβαση, τη διάρκεια νοσηλείας και τις μετεγχειρητικές συμφύσεις. Όσον αφορά τα μετεγχειρητικά αποτελέσματα κύησης και τοκετού, η χρήση αγκαθωτού ράμματος συσχετίστηκε στατιστικά σημαντικά με υψηλότερη πιθανότητα καισαρικής τομής σε σύγκριση με τη συμβατική ραφή. Αντίθετα, δεν υπήρχε σημαντική απόκλιση όσον αφορά τις πιθανότητες για επίτευξη κύησης, αυτόματη έκτρωση, έκτοπη κύηση, τοκετό ζώντος νεογνού, πρόωρο τοκετό και επιπλοκές κύησης που σχετίζονται με τον πλακούντα. Η ανάλυση ευαισθησίας εξαιρώντας τις μη τυχαιοποιημένες κλινικές δοκιμές δεν αποκάλυψε σημαντική επίδραση σε πολλά βασικά αποτελέσματα, διατηρώντας τη στατιστική υπεροχή των αγκαθωτών ραμμάτων για τη διάρκεια συρραφής, το συνολικό χρόνο επέμβασης, τη δυσκολία συρραφής και την πτώση αιμοσφαιρίνης, ενώ έδειξε παρόμοια αποτελέσματα για τις διεγχειρητικές και μετεγχειρητικές επιπλοκές, τη διάρκεια νοσηλείας, το μετεγχειρητικό πόνο 24 ώρες μετά το χειρουργείο και τους μετεγχειρητικούς τοκετούς ζώντος νεογνού. Ωστόσο, σε αντίθεση με τα αποτελέσματα της μετα-ανάλυσης, η ανάλυση ευαισθησίας δεν έδειξε σημαντική μείωση της διεγχειρητικής απώλειας αίματος και των μετεγχειρητικών μεταγγίσεων αίματος με τη χρήση αγκαθωτού ράμματος, υποδεικνύοντας πιθανή μεταβλητότητα σε αυτά τα αποτελέσματα. Συμπεράσματα-Συζήτηση: Τα αγκαθωτά ράμματα προσφέρουν πιθανά πλεονεκτήματα σε σχέση με τα συμβατικά ράμματα στη λαπαροσκοπική ινομυωματεκτομή, συμπεριλαμβανομένης της πιθανής μείωσης της διάρκειας επέμβασης και συρραφής, της δυσκολίας συρραφής, της απώλειας αίματος και της μείωσης αιμοσφαιρίνης. Ωστόσο, πέντε αναφορές περιστατικών υποδεικνύουν ότι η χρήση αγκαθωτού ράμματος μπορεί να οδηγήσει σε απόφραξη του λεπτού εντέρου μετά από λαπαροσκοπική ινομυωματεκτομή. Απαιτούνται πρόσθετες δοκιμές για να διευκρινιστούν οι περιεγχειρητικές επιπλοκές και τα αποτελέσματα της κύησης.
description: Introduction: Barbed sutures, featuring filament protuberances and self-anchoring capabilities, revolutionize wound closure methods, enhancing surgical efficiency and patient outcomes across diverse specialties. Objectives: This systematic review and meta-analysis evaluates the efficacy, safety, and feasibility of barbed absorbable sutures versus conventional sutures in laparoscopic myomectomy, with a focus on optimizing surgical techniques and patient care. Methods: The systematic review gathered data from PubMed, Scopus, Web of Science and Cochrane databases up to June 2023. Pooled mean differences were calculated for continuous variables, while pooled odds ratios were used for dichotomous variables, employing the random-effects model. Results: The review identified 25 relevant studies, and 19 of these were included in the meta-analysis, comprising seven randomized controlled trials, ten retrospective comparative studies, one prospective comparative study, and one prospective study with historical comparative analysis. In total, the meta-analysis encompassed 2296 women, with 1167 receiving barbed sutures and 1129 receiving conventional sutures. The age, BMI, number and weight of removed myomas, and size of the largest fibroid showed no significant differences between the two groups. The barbed suture method exhibited statistically significant superiority over traditional suturing techniques in laparoscopic myomectomy, presenting notable enhancements in parameters such as duration of suturing, total operative time, suturing difficulty, intraoperative blood loss, hemoglobin drop, and postoperative blood transfusion. No significant difference was found regarding intraoperative complications, postoperative complications, Clavien-Dindo Grade III-IV postoperative complications, postoperative pain at 24 hours after surgery, length of hospitalization, and postoperative adhesions. In terms of postoperative pregnancy and delivery outcomes, the utilization of barbed suture was statistically significantly associated with a higher likelihood of cesarean section compared to conventional suture. In contrast, there was no significant discrepancy concerning the odds for pregnancy achievement, miscarriage, ectopic pregnancy, live birth, preterm labor, and placenta-associated pregnancy complications. Running sensitivity analysis by excluding non-randomized clinical trials revealed no significant impact on several key outcomes, maintaining the statistical superiority of barbed sutures for duration of suturing, total operative time, suturing difficulty, and hemoglobin drop, while confirming similar results for intraoperative complications, postoperative complications, length of hospitalization, postoperative pain at 24 hours after surgery, and postoperative live births. However, contrary to the meta-analysis results, the sensitivity analysis did not show a significant reduction in intraoperative blood loss and postoperative blood transfusions with barbed sutures, indicating potential variability in these outcomes. Conclusions-Discussion: Barbed sutures offer potential advantages over conventional sutures in laparoscopic myomectomy, including a possible reduction in operative and suturing duration, suturing difficulty, blood loss, and hemoglobin decline. However, five case reports indicate that barbed suture material may lead to small bowel obstruction after laparoscopic myomectomy. Additional trials are required to clarify perioperative complications and pregnancy outcomes.
description: Τμήμα Ιατρικής, Συνεργαζόμενα Τμήματα: Κτηνιατρικής